এ বছরের বিশ্বকাপে গ্রুপ পর্ব থেকেই বিদায় নেওয়া জার্মানি এই ম্যাচে ছিল নিষ্প্রভ হয়ে। ফ্রান্স-জার্মানির লড়াইয়ে কিছু সময় যে উত্তাপ ছড়ায়নি, তা অবশ্য বলা যাবে না। মার্কো রাউস, মাথিয়াস গিন্টার কয়েকবার চেষ্টা করেছিলেন ফরাসি রক্ষণ ভাঙার জন্য। কিন্তু তাদের দারুণ দক্ষতায় রুখে দিয়েছেন ফ্রান্সের গোলরক্ষক আলফোন্স আরোয়োলা। অন্যদিকে ফরাসি তারকা অ্যান্তোয়ান গ্রিজম্যানও চেষ্টা করেছিলেন জার্মানির জালে বল জড়াতে। কিন্তু ফাঁকি দিতে পারেননি ম্যানুয়েল নয়্যারকে। আগামী রোববার দ্বিতীয় গ্রুপ ম্যাচে নেদারল্যান্ডসের মুখোমুখি হবে ফ্রান্স।